description: "В началото Адам твърдеше, че в София е по-хубаво, но като цяло тук е щастлив, здрав и зает. Останалите роднини са в шок, макар и да знаят и идеята да се обсъжда от седем години. Но да прекрачиш бариерата, фактически да прескочиш и да преместиш и другия си крак от другата страна, е, меко казано, зашеметяващо и за мен..."

title: Писмо от Кюстендил

maintext:
Фотограф: Ивaйло Митов
Пишa товa писмо, зaщото емоциите ми преливaт и много се вълнувaм, че живея мечтaтa си, и зa дa информирaм и успокоя близките си.
Семейството ни се състои от мен, Ели, на 36 г., сина ми Адам на 7 г. и кучето ни Арчи на 8 г.
Преместихме се финално! На 14 септември вечерта, защото Адам тръгна в първи клас в Кюстендил на следващия ден, така че цялото протакане бе внезапно прекратено благодарение на срокове (затова ги обичам).
Пристигнахме към 10.
00
ч. със спирка за вечеря и на другата сутрин в 10.
00
ч. бяхме на откриването в училище. Знаменосци, песни, много цветя и сълзи, разбира се, както е било преди 18 години за мен - в Трето училище на ъгъла на бул. "Македония" и бул. "България". Наистина беше вълнуващо.
Живеем в Гюешево, на 20 км от града към границата. Там се е преселила и моята прабаба в началото на миналия век и е работила в Кюстендил. Все още не знам в коя къща, но подозирам, че може да е в същата (!), в която съм аз, съвсем случайно, защото имам покривка от нея, която странно пасва съвсем точно на една тясна маса... Живеем над селото, в планината, където има само още една друга къща, гора и рекички. Въздухът е чист, на ок
оло
1000 м надморско равнище сме и макар и по-хладно, е прекрасно. Така че решихме да опитаме.
Аз съм от София, там живяхме досега с Адам, а той се роди в Пазарджик. Прекарахме две години под наем в къщи с двор в планината и покрайнините на столицата. След това
три
години бяхме отново в града.
В последните години работя дистанционно и водя курс в София два дни седмично, така че в момента още пътувам. Иначе, както става ясно, обичам и да пиша. Професията ми е журналист и психолог, работила съм и като експерт комуникации във
WWF
и "Велоеволюция", която създадохме през 2007 г. От 2003 г. се занимавам с йога и преподавам. Работя като доброволен консултант по кърмене и по холистична терапия.
Винаги съм искала да живея на село, близо до по-голям град, но и достатъчно отдалечено, за да има чист въздух и тишина. От поне
седем
години се опитваме активно да се преместим в селска къща с градина, успяхме за
две
години, после живяхме пак в София. Стана време Адам да се премести от детската градина в училище и за мен това беше решаващо, вече беше време да се действа. Ангажиращо е, още не е изминал и един месец, но засега всичко е наред. Освен това най-после след дълго търсене купихме прекрасна къща на 103 години в с. Лиляч близо до Кюстендил, която обаче се нуждае от сериозен ремонт.
Основните ми причини са въздухът, нивото на стреса, чистотата като цяло. Природата и тишината също са изключително определящи за здравето, както и фактът, че като цяло хората от село са по-щастливи, защото живеят сред природата и животните. Тук има много жива вода, минерални извори, езера, реки, Струма и безброй язовири, както и няколко планини – Осогово, Конявка планина, Лисец и пограничните планини към Сърбия.
Взех решението изключително лесно, защото след като една година активно пътувам в района на Кюстендил, усетих същото щастие и трепет, както например в Родопите. Нарекох го "Малките Родопи" за себе си и все едно че сме се преместили в курорт – тук е по-топло, има много вода, където плуваме, слънце, щастливи хора, туристи и живот.
В началото Адам твърдеше, че в София е по-хубаво, но като цяло тук е щастлив, здрав и зает. Останалите роднини са в шок, макар и да знаят и идеята да се обсъжда от
седем
години. Но да прекрачиш бариерата, фактически да прескочиш и да преместиш и другия си крак от другата страна, е, меко казано, зашеметяващо и за мен... Имам много приятели наоколо, както и роднини, и все пак сърцебиенето ми все още е учестено. Арчи е щастлив. Приятелите много ме подкрепят - и тези, които останаха в София, и тези, които са тук. Благодаря ви!
Взех всичко, което имах, добре че не е много. Разбира се, както винаги, когато се местя, раздавам много неща. Изхвърлям боклуци.
Намерих къщата в Лиляч, като се разхождах на връщане от тракийското светилище над селото. Като я видях, запомних номера и после написах в гугъл "продава къща лиляч" и хоп: Моята къща - единствен резултат. Честито! Има десетина черешови дървета и една вишна, вековен орех, плевня и прекрасен изглед. Селото, както и съседното Невестино, имат специален лечебен микроклимат, вероятно заради светилището. На 5 км минава Струма, а Рила е на
тридесетина
к
илометра
.
Ще я превърнем в дом, предполага
м
, когато заживеем в нея, ще я ремонтираме и украсим. Има градина,
в която
може да расте всякаква засадена храна, както при съседите, вече има плодове и билки. В момента караме четвъртата седмица, която беше доста интензивна, защото, освен всичко друго, си търся работа с йога и доброволен труд. Иначе е прекрасно, всяка секунда. Заобикаля ни красотата на природата, от зелено всичко стана шарено, есента е най-многоцветният сезон. Тук неслучайно е роден и живял Владимир Димитров–Майстора. Градът е автентичен и артистичен. Женската енергия е много силна, минералната вода в района лекува женски проблеми. Ходим редовно на Алай баня (сауната), където преподавам йога. Също така правим музика, повечето ми приятели наоколо са музиканти и изработват инструменти.
Адам и Арчи най-вече тичат и играят навън. Зимата е по-топла и мека. Нищо не ме притеснява вече, имаме къде да живеем и работа, роднини и приятели.
Не мисля, че нещо ще ми липсва от София, защото до края на годината все още работя в йога студио – преподавам Гимнастика и общуване с бебето от 0 до 1 "Първи контакт", и затова прекарвам един след друг два цели работни дни с едно преспиване в София. Близките ми планове са да се адаптираме лесно и да творя, както повечето художници и артисти наоколо, да пиша. Очаквам снега, за да караме сноуборд на Осогово, обмислям да се сертифицирам за обучение на деца по сноуборд, а от училището ми предложиха да водя йога за деца (днес получих чудесен учебник). Далечните ми планове са и да пътуваме повече в Албания, Македония, Черна гора, Гърция, Турция.
Дата: 12.10.2016 г.


description: Списък с броя и адресите на избирателните секции в чужбина е публикуван в сайта на Министерство на външните работи и в сайта на ЦИК.

title: Българите извън границите в изборния ден ще могат да гласуват само с лична карта

maintext:
Фотограф: Цветелина Белутова
Български граждани, които на 6 ноември 2016 г. се намират извън страната, могат да гласуват на изборите за президент и вицепрезидент и в националния референдум, дори да не са подали предварително заявление, в секция по свой избор.Това напомня Централна избирателна комисия с уточнението, че за да бъдат допуснати до гласуване, гражданите трябва да представят документ за самоличност – лична карта, паспорт или военна карта.В случай че срокът на валидност на личната карта или паспорта е изтекъл, избирателят се допуска до гласуване, ако представи удостоверение, издадено от дипломатическо или консулско представителство на България, че е подал заявление за издаване на нов документ за самоличност.Членовете на избирателната комисия ще им предоставят документ ( Приложение № 22-ПВР/НР от изборните книжа ), с който те ще декларират, че не са гласували и няма да гласуват на друго място. Ако гласуват и в изборите за президент и вицепрезидент, и в националния референдум, ще трябва да подпишат две декларации.Списък с броя и адресите на избирателните секции в чужбина е публикуван в сайта на Министерство на външните работи и в сайта на ЦИК

fasttext_language: bg


description: през септември

title: В Сандански

maintext:
В горещите дни е хубаво да пийнем студена вода от малката маймунка в градинката на парка в Сандански. Фотограф: Peni Nikol
В началото на септември все още е топло, гости и жители на града търсят прохлада под дървета и чадъри.
Фотограф: Peni Nikol


description: "Подкрепихме кандидата за президент Цецка Цачева Това е стъпка от политическия казачок към ген. Румен Радев", смята лидерът на ДОСТ.

title: Местан: След 4-часово заседание ДПС взе решението за падането на кабинета "Орешарски"

maintext:
Снимката е от 2014 година, когато Лютви Местан и Пламен Орешарски присъстваха на среща с новите български евродепутати.
Фотограф: Георги Кожухаров
"С подкрепата си за Орешарски ДПС още веднъж, почти ритуално, се разграничават от исторически вярното решение да поставим точка на управлението на г-н Орешарски със знаковата пресконференция след европейските избори."Това заяви бившият лидер на ДПС и настоящ на ДОСТ Лютви Местан в ефира на "Нова телевизия". Той има предвид пресконференцията на 5 юни 2014 година (след европейските избори на 25 май), на която той като лидер на ДПС се обяви за предсрочни избори."Това решение беше взето след 4-часово сериозно и съдържателно заседание. По-късно ДПС се разграничиха от това решение, казаха, че е било взето еднолично от председателя на партията в мое лице. След което беше сложен край на правителството "Орешарски" заради провала на станишевото БСП на европейските избори", коментира Местан."Ако не беше поет курс към предсрочни парламентарни избори, тогава днес не съм сигурен дали щеше да съществува партия ДПС", допълни той.Защото властта на Орешарски е щяла да бъде пометена няколко месеца по-късно от гнева на улицата. След провала на БСП на европейските избори тази власт загуби своята легитимност и пред българските граждани, и пред външния свят, смята МестанПо повод решението на ДПС да застане зад кандидатурата на Пламен Орешарски за президент Местан заяви, че "политиката не е търгашество". "Пламен Орешарски не е същинският кандидат на ДПС, а е стъпка от политическия казачок към ген. Румен Радев. Освен ако не се стигне до друга сделка. Защото основната цел на ДПС е да намерят отново пътя към властта. Път през дясното за тях няма, те провалиха и моите усилия да осигуря път към властта през дясното", каза той.Според Местан Цецка Цачева няма шансове да спечели изборите, ако остане в тесните рамки на ГЕРБ. "Тя трябва да намери начин да обедини всички политически сили и български граждани, които споделят ценността евроатлантизъм", коментира той решението на ДОПСТ да подкрепи кандидатът за президент на ГЕРБ."Мотивите стоят по-високо от самата Цецка Цачева, от Бойко Борисов и от ГЕРБ", заяви лидерът на ДОСТ. Той напомни и цитира Борисов и Цачева, че ГЕРБ никога не е искала подкрепата им за президентските избори. "Това не е поискана целувка", каза Местан.На въпрос колко души ще последват призива му да гласуват за кандидатът на ГЕРБ той отговори, че впечатляващ брой избиратели ще го направят, въпреки че ДОСТ е млада партия. "Имаме 17 хил. реални члена. Представете си какъв ресурс е това."Местан декларира, че не крие респекта си от кандидата на Реформаторския блок Трайчо Трайков. От партията му са се забави с две седмици с обявяването за кого ще дадат подкрепата си, защото са се колебаели между Трайков и Цачева, обяви Местан.Партията му е избрала все пак кандидатът на ГЕРБ, защото "Трайков все пак е кандидатът на Реформаторския блок, който е причината Борисов да включи крайни националисти, определени за нацисти от Съвета на Европа, в управляващото мнозинство", каза лидерът на Дост, а също и заради позицията на част от реформаторите турските граждани да не могат да участват в изборите."Цачева не покрива изцяло критериите за евроатлантизъм, но стои най-близо", коментира Местан. По думите му евроатлантизмът е ценност, която не е монопол нито на традиционното дясно, нито на ГЕРБ, нито на която и да е политическа сила, това е гражданска ценност, а ДОСТ е подкрепила Цачева заради реалния риск ляв кандидат да спечели предстоя вот.


title: Мисията (не)възможна ли е ООН

maintext: На 13 октомври Общото събрание на ООН прие резолюция за назначаването на Антониу Гутериш като девети Генерален секретар на световната организация. Първите му думи са, че ще работи за реформи в ООН, защото вярва в нейните универсални ценности – мир, справедливост, човешко достойнство, толерантност и солидарност. Прави заявка за активно посредничество в продължаващия шеста година конфликт в Сирия. В същото време напълно осъзнава какви са ограниченията за Генералния секретар при съществуващия ред в ООН.Можем да предположим, че подобно на предшествениците си ще поема инициативи в областта на образованието, равенството на половете, сътрудничеството с транснационалния капитал. Със сигурност ще бъде добър комуникатор. Ще предлага своите добри услуги като организатор, посредник, координатор, ще помага за намиране на решения, които да съответстват на интересите на всички въвлечени страни. Ще е изпълнителният директор в една мощна корпорация, заявила най-благородната мисия за мир, сигурност и благоденствие, но с твърде много противоречия между членовете на Управителния й съвет и между акционерите. Дали мисията в такава ситуация е постижима? Не са ли повече провалите на ООН, за които често говорим, когато се опитваме да правим равносметка за мястото й в международните отношения.Горещият интерес към избора на Генерален секретар на ООН у нас вече е отшумял, но все още има навярно смисъл да представим една по-оптимистична визия за развитието и бъдещето на ООН в съвременния глобализиран свят.Като изходна точка могат да се вземат често цитираните думи на един от Генералните секретари на ООН, чеКато основна теза може да приемем, че на света днес е нужно управление, способно да регулира стихийните глобализационни процеси и да открива съвпадащия интерес на националните държави като основен субект на международните отношения.Като ограничител за очакванията ни нека помним, че ООН е междудържавна организация със 193 страни членки, че в нейния най-важен орган има пет постоянни членки с извоювано през 1945 г. право на вето. Интересен факт е в тази посока е, че от 1990 г. насам САЩ са използвали това право 16 пъти, главно по повод израелско-палестинските отношения, а Русия 13 пъти, включително четири пъти по повод конфликта в Сирия.И още нещо много важно – големите заплахи за мира в днешния свят не идват от държави, а от терористични организации без място в преговорните процеси, стоящи с проявите си извън всяка правна или морална норма.Ако започнем с провалите, ще трябва да споменем закъснялата намеса на ООН в Руанда и допуснатият геноцид с близо 1 млн жертви, масовото клане на мюсюлмани в Сребреница в зона, охранявана от миротворци на ООН, загубата на доверие в ООН при развитието на конфликтите в Близкия изток. Добавят се обвинения в сексуално насилие от страна на изпратени да пазят мира "сини каски". Разследват се сделки с проправителствени компании при предоставянето на хуманитарна помощ в Сирия. Коментира се загубата на битката с ебола заради липсата на глобална солидарност, критикува се надуването на разходите в системата на ООН, увеличаването на броя на чиновниците.Списъкът с критики може да бъде продължен, но в много от тези случаи вина носят по-скоро държави членки на ООН или непостигнатият все още между тях консенсус за норми и механизми, нужни за посрещане на големите предизвикателства пред света.Сигурно, но да припомня, че от 1990 г. насам се говори активно за реформа в ООН и за преподреждане в съзвучие с настъпилите промени в съотношението на силите, но видимо тя не е в интерес на водещите държави в съвременната структура на света.На фона на критиките могат успешно да се противопоставят успехите на световната организация. Може да се започне с приемането на Всеобщата декларация за правата на човека от 1948 г. и с изработването на широка система от механизми за защита на правата на човека, да се продължи с процеса на деколонизация, да се подчертае ролята на приетите през 2000 г. Цели на хилядолетието за развитие до 2015 г. и тяхното продължение с Целите за устойчиво развитие, очертаващи посока за действие за всяка държава членка на ООН до 2030 г. Успехите могат да се илюстрират с цифри: екстремната бедност е сведена до 14% от населението на света; смъртта на деца до петгодишна възраст е намаляла от 12,7 млн на 6 млн; успешна е битката с острите заразни заболявания.Цифрите обаче винаги са относителни, защото редом с позитивните показатели остават данните за още много бедствия и страдания във всички точки на света. По-важна е ролята на ООН като носител на ценности, като организация, която дава посоката и влияе върху световното обществено мнение с многобройните пожелателни резолюции и висок дух на една или друга глобална инициатива. По този повод е важно всеки критик на ООН да познава по-добре дейността на специализираните организации в системата на ООН, наричани "второто ООН", да разбира възможностите за влиянине на така нареченото "трето ООН", включващо многобройните международни неправителствени организации с консултативен статус в системата на ООН.Само така ще си представи, че мисията за свят с по-малко бедност и повече мир е възможна, защото в системата на ООН е централизиран човешки и финансов ресурс, предназначен да се търсят решения за глобалните предизвикателства пред света. Така, без да има наднационален характер, ООН поема част от ролите на световно правителство, от което глобализираният свят определено се нуждае. От своя страна ООН се нуждае от активно глобално гражданско общество, мотивирано да постига промени.


title: Всичко българско и родно

maintext:
Фотограф: Надежда Чипева
Ограничаването на предлагането в общия случай означава ограничаване на конкуренцията. А ограничаването на конкуренцията пък задължително води до по-малък избор за потребителите, икономически ренти (за малкото допуснати производители) и по-високи цени (от тези, при които пазарът не се ограничава). По-високите цени от своя страна означават свиване на търсенето (в зависимост от еластичността му за всеки вид стока), по-ниски обороти за търговските вериги и по-голям риск от загуби и фалити.
Грубо вмешателство в бизнеса на търговските компании, което поражда огромен риск от загуби. В момента те се договарят свободно със своите доставчици от кого, колко и при какви условия да се снабдяват със стоки, като се стремят да оптимизират максимално доставките и продажбите си, отговаряйки на потребителското търсене. Е, в момента в който те бъдат принудени да зареждат, например, минимум 70% от млякото и млечните продукти от определени, N на брой, български производители, това няма как да е така и тези N на брой производители е много вероятно да имат "по-силна позиция при договаряне".
Административният товар от това някой да следи за спазването на тези квоти за български стоки, във всеки един момент, във всеки един обект (с оборот над 2 млн. лева) и за всяка "традиционна българска" стока би бил огромен. Вероятно към всеки обект ще трябва да се "закрепостят" по 1-2 инспектора, т.е. ще трябва да се наемат няколко хиляди инспектора само за тази дейност. Така например, за 10 000 инспектора с брутна заплата от 1000 лева (с вкл. осигуровки на работодателя), това би било разход от 12 млн. лева на година. Целият административен разход би бил вероятно поне два пъти повече (за офиси, за консумативи, за административна структура и т.н.).
Да не говорим, че ще са необходими и подзаконови актове, в които да се разпишат ужасно много детайли. В момента законопроектът се състои от малко над 2 страници и е изключително общ като текстове. Ще трябва да се изясни кои са т.нар. традиционни български храни, по кое време точно (в календара) са сезоните за всяка сезонна храна, кой и как ще следи и проверява за спазването на тези текстове и т.н., и т.н.
Има и чисти проблеми от страна както на предлагането, така и на търсенето. От страна на предлагането, след 2007 г. производството на плодове, зеленчуци и животински продукти (месо, мляко и производните им) в България намалява, макар и при някои определени стоки да има стабилизиране последните 2-3 години. Това е така както заради изкривените стимули за отглеждане на зърнени и технически култури, вградени в схемата за директни плащания на ЕС, така и заради процеси като урбанизация и обезлюдяване на селските райони, малък интерес към земеделието, ниска конкурентоспособност на местните производители (заради незнание, неизползване на нови технологии, семена, сортове и породи) и прочие. С други думи, няма никаква гаранция, че местните производители ще успеят да осигурят нужните квоти – било то сега или в бъдеще. Даже е силно вероятно да се случи точно обратното.
От страна на търсенето, проблемите също са много сериозни. Ами ако българските потребители предпочитат да пият, например, 70% италиански и френски вина, и само 30% - български, какво ще ги правим? Колко са тези, които харесват българско уиски? Вкусовете и предпочитанията постоянно се променят и развиват и е чисто безумие някой да си мисли, че може да ги контролира и насочва към определени стоки.
Освен предпочитанията, за търсенето голяма роля играят и цените. Неотдавна беше публикувано проучване, че около половината от потребителите пазаруват стоки в промоция, т.е. водят се не от конкретни марки и производители ("ооо, това е българско и затова ще си го купя"), а от цените. Е, какво ще правим с тази група потребители? Ще им дадем субсидии/специални социални помощи, за да си купуват непромоционални и по-скъпи, но пък български стоки ли?
Опасността за натиск върху цените също е много сериозна. Българските хранителни стоки в редица сегменти поддържат над средните пазарни цени поради редица причини, сред които по-горе споменатата ниска конкурентоспособност, малкия мащаб на производството (и съответно по-високите разходи), изоставане от иновациите и съответно много по-нисък от възможния добив, по-ниските европейски субсидии за производителите в България в сравнение с редица други европейски страни и ред други причини. Т.е. дори и само заради тези причини храните ще станат по-скъпи.
Кога и къде:
01-02 ноември, 2016 г.
Гранд Хотел Пловдив
capital.bg/doingbusiness Първа годишна конференцията Doing Business in Bulgaria: Успехът на Пловдив и кои са новите региони с потенциал
Целта на събитието е да покаже на компании от различни сектори - производство, монтаж, иновации, ИТ - възможностите, които България предлага като инвестиционна дестинация.
Запазете си място на capital.bg/doingbusiness
Тази седмица депутати от БСП внесоха в Народното събрание законопроект за изменение на Закона за храните, в мотивите на който се казва, че цели да защити правата на потребителите, които съзнателно търсят български храни и да създаде условия за повишаване на доверието към храните, произведени в България. По този повод "Дневник" публикува анализа от Седмичния бюлетин на Института за пазарна икономика. Мине се, не мине време и някой политик започва да играе по една от най-тънките струни на народопсихологията, а именното – родното производство на хранителни продукти. В общия случай, сценарият е един и същ – започва се с декларации за защита на националното производство, преминава се към работни срещи в някое министерство или партиен офис, а накрая се предлагат конкретни законови мерки. Обикновено зад тези инициативи стои някаква смесица от сдружения от местни производители и политици-популисти.Неотдавна именно по този сценарий бяха атакувани търговските вериги, след като местни производители се оплакаха, че им "налагат" тежки условия за партньорство. В крайна сметка през 2015 г. бяха приети спорни текстове в Закона за защита на конкуренцията, с които беше въведено изключително субективното понятие "злоупотреба с по-силна позиция при договаряне" [1] . Ако човек прочете дефиницията на това понятия, ще види, че доказването на тази "по-силна позиция" е толкова сложно и спорно, че на практика е невъзможно.Ето че преди няколко седмици започна нова серия от същия филм, пак по известния сценарий. Отново под огън са по-големите магазини и търговските вериги, по-конкретно търговските обекти с годишен оборот над 2 млн. лева. Този път група депутати от БСП искат да ги принудят да продават определено минимално количество български храни, вина и спиртни напитки. В зависимост от вида стока и сезона – плодове, зеленчуци, различни видове месо, месни продукти, вино и спортни напитки – този минимум варира от 25 до 75% от оборота със съответната стока.Идеята е толкова недомислена и неприложима на практика, че поражда сериозни съмнения в здравия разум на вносителите си. Единственото оправдание за внасянето на този текст в парламента (и дори вече да се разглежда в парламентарната комисия по земеделие), е липсата на оценка на въздействие на новото законодателство. Такава оценка най-накрая ще стане задължителна за всички законопроекти от 4 ноември тази година, когато съответните промени в Закона за нормативните актове влизат в сила.Ето само част от причините, поради които този закон представлява par exellеnce пример за законодателно слабоумие:В крайна сметка, ако този крайно популиски закон се приеме, това ще означава ограничена конкуренция, по-високи цени, по-малък избор, вреди за търговските обекти и огромни административни разходи по прилагането му. И тъй като пазарът винаги намира начин да избуи – на светло или на тъмно, то е много вероятно бързо да се намерят начини да се заобиколи закона. Най-пресният пример за такова заобикаляне на безумно ограничаване на пазара (в случая по политически съображения) идва от Русия и от нейното ембарго върху вноса на храни от ЕС. Е, оказва се, че в Русия се внасят от Беларус 5 пъти повече ябълки отколкото Беларус произвежда. Не е трудно да наложим тази практика на местна почва и да си представим, като в търговските обекти бързо ще се появи изобилие от "български" стоки от къде ли не.Не трябва да се забравя, че съществуването на компаниите за търговия на дребно е предизвикано от търсене от страна на крайните потребители, които сме всички ние. Регулациите следва да са насочени в същата посока – осигуряване на най-добрата нормативна, административна и пазарна среда за работа на тези компании, така че крайният потребител да е най-доволен от услугата. Всички други причини са или самоцелни, или облагодетелстват една малка група – в случая местни производители на хранителни продукти, за сметка на цялото население. [1] Според промените в ЗЗК, "Наличието на по-силна позиция при договаряне се определя с оглед характеристиките на структурата на съответния пазар и конкретното правоотношение между засегнатите предприятия, като се отчита степента на зависимост между тях, характерът на дейността им и разликата в нейния мащаб, вероятността за намиране на алтернативен търговски партньор, включително съществуването на алтернативни източници на снабдяване, канали за разпространение и/или клиенти."Прочетете повече на: http://ime.bg/bg/articles/vsiko-bylgarsko-i-rodno/#ixzz4NipKk7lz


description: Джаджите поглъщат както времето, така и ума ни, но все пак могат и да са наш помощник, благодарение на някои изненадващо адекватни приложения. Кои са те?

title: 7 приложения, с които да овладеете времето

maintext:
Новите технологии са инструментът, който трябваше да освободи голяма част от времето ни и да ни помогне да сме по-щастливи и свободни хора. Истината се оказа по-различна и днес носът ни е насочен към екран почти постоянно, независимо дали е по работа или за забавление. Това оставя усещането, че джаджите поглъщат както времето, така и ума ни, което е не приятно. И все пак те могат да са и наш помощник, благодарение на някои изненадващо адекватни приложения.
Streaks
iOS
Оформянето на нови навици може да бъде предизвикателство, най-малко заради досадна разсеяност. Streaks позволява да отбележите до шест активности
, които искате да станат част от ежедневието ви. Имате предварително зададени такива като четене, тичане, тренировки, но се свободни да добавите и ваши - 10 лицеви опори, да използвате конец за зъби и т.н.
Приложението дава напомняния за всеки навик, който сте добавили и включва броя на поредните дни, в които сте изпълнявали активностите. Има възможност да сложите и такива, заложени да се случват през ден, като посещение на фитнеса например. На разположение са и подробни статистики за успеха ви, в кои дни сте успели или не. Streaks има и Apple Watch версия.
Strides: Habit Tracker
iOS, Web
Strides е приложение за проследяване на навиците. Любопитното е, че създателите му явно разбират, че не всички навици са еднакви, затова са го направили подходящо за проследяване на специфични цели - например спестяването на определена сума или прочитането на точен брой книги, заложени предварително. Тези по-големи задачи приложението може да разбие и на по-малки и лесно постижими стъпки с Milestone Tracker.
Тук има и залагане на цели по умен начин - перфектна функция за спестяване на пари. Добавяте сума, която да задържите и дата, до която да сте го направили. Приложението дава средна стойност за ден, седмица, месец и година. Всичко върви с подробна статистика за постигнатото.
focus booster
Online, Windows, Mac
Франческо Кирило разработва Pomodoro техниката в края на 1980 година, вдъхновен от кухненския си таймер с формата на домат и от идеята, че честите почивки правят хората по-продуктивни. Ето защо наистина се използва таймер, с който времето за работа се разбива
на 25-минутни интервали, последвани от почивки.
Освен базовата с функция за отчитане, focus booster може да се използва и като инструмент за проследяване на това, с какво сте запълнили времето си. За всяка нова 25-минутна сесия, приложението позволява да сложите конкретна задача. Накрая на деня, всички сесии са записани и представени в удобни таблици, с които да проследите лошите или добрите си навици.
Forest: Stay Focused
iOS, Android, Windows Phone, Chrome, Firefox
Forest също е приложение, базирано на Pomodoro техниката, но освен това използва и игровизация. Целта тук е да изградите собствена гора. Това става, когато успеете да изкарате фокусирани
30 минути върху работата си, без да се разсейвате.
В мобилната версия на Forest дървото ви ще оцелее само ако оставите приложението отворено през заложените тридесет минути. Ако излезете, растението ви умира. В браузър добавките пък можете да изберете списък от сайтове, които не трябва да посещавате - социални мрежи, сайтове за видеосподеляне и т.н. След като активирате таймера, добавката засича дали влизате в забранените страници и ако го направите, убива дървото ви.
Wunderlist
Mac, Android, iOS, Web, Windows Phone, 7, 8, 10, Chromebook
Извън света на най-специфичните приложения за справяне с разсейването и управление на навиците са "обикновените" списъци със задачи. Wunderlist е сред най-добрите в тази категория и е налично практически на всяка мобилна и десктоп платформа. Както и се очаква, тук можете да имате всякакви списъци за всякакви задачи, задължения и дори за пазаруване.
Налични са базови функции като напомняния, крайни срокове и организация по видове мисии. По-приятното е, че колаборацията по различни задачи е изключително лесна, благодарение на възможността за коментари, бележки и добавяне на файлове и линкове.
Checky - Phone Habit Tracker
iOS, Android
Концепцията на това приложение е елементарна, но и някак плашеща - детектор на това колко често проверявате телефона си. Цифрата лесно може да стигне до 80-100 пъти на ден, което си е притеснително и дори признак за проблем. Разработено от Calm.com, Checky има за цел да ни помогне да осъзнаем каква е връзката ни със смартфона и да я променим, ако не ни хареса.
Moodnotes
iOS
Повечето приложения обръщат внимание на това какво правим, но рядко задават въпроса как се чувстваме. Moodnotes има за цел да промени именно това, давайки възможност да проследим емоциите си. Освен простото записване на чувствата, то позволява да опишете причината, поради която се чувствате добре или зле. Така с времето би трябвало да разберете какво влияе на настроението ви, както и да развиете по-добри мисловни навици.


description: Селекцията на "Световните снимки на деня" днес е на дежурния фоторепортер Георги Кожухаров.

title: Фотогалерия: Световните снимки на деня - 11 октомври 2016 г.

maintext: 1/16 снимки в галерията Мъже, облечени в костюми на супер герои, почистват фасадата на детска болница в Сао Пауло, Бразилия. След като приключат работата си, мъжете се срещат с малките пациенти.


title: Нови адаптации на "Магарешката кожа" и "Лешникотрошачката" са в книжарниците

maintext: В началото на новата учебна година издателство "Софтпрес" представя на българския пазар адаптации на класическата приказка на Шарл Перо "Магарешката кожа" и на популярната коледна история на Хофман "Лешникотрошачката". Книгите са в голям формат и с твърди корици. Преводът е на Христина Йотова, а илюстрациите - на сръбската художничка Ана Григориев.Тя е илюстрирала над 100 детски книги и учебници – издания на сръбски, европейски и световни издателства. Има шест самостоятелни изложби и участва в десетки колективни. Стилът й се отличава с модерно излъчване, съчетано с класически подход, елегантна пищност, ярки цветове и запомнящи се образи.Написаната през 1695 година от френския разказвач Шарл перо, "Магарешката кожа" вече над три века се радва на световна популярност. Перо заимства приказката от френския фолклор и я включва в дебютната си книга, публикувана за пръв път през 1697 година под заглавие "Приказки за моята майка" или "Истории и приказки от старо време с морални наставления". Адаптирана от Светлана Ружич, тази версия на любимата приказка е подходяща за читатели от всяка възраст."Лешникотрошачката" е класическа коледна история, написана от немския писател и композитор от епохата на Романтизма Хофман през 1816 година. Тя придобива световна популярност чрез едноименния балет на руския композитор Пьотр Чайковски. Първият превод от немски на тази приказка е на Иван Кръстев. Той излиза през 1921 година в легендарната първа поредица за детски книги в България "Библиотека Слънчеви лъчи" на издателство "Александър Паскалев" под заглавието "Троши-Орешко".Адаптацията, илюстрирана от Ана Григориев, е по-близо до балета на Чайковски, отколкото до мрачната класика на Хофман.


description: Под това мото той събира 10 български и 4 чуждестранни драматични, танцови и перформативни спектакли, направени в последната година извън държавните сцени.

title: Шестият фестивал за свободен театър ACT кани на "Бал с каски"

maintext:
[ACT асоциация]
с танцовия спектакъл "For A..."
Грабингер ще представи автобиографичен спектакъл, посветен на възприятието на пола и женското тяло.
По-късно същата вечер в "ДНК" - пространството за съвременен танц на НДК ще бъде представен "Добре дошли в България" - новият проект на наградените с "Икар" Здрава Каменова и Гергана Димитрова ("Праехидно"), създаден в рамките на няколкомесечна групова работилница и с помощта на документален материал. Малко повече от сюжета: "
"Бал с каски" - защото фестивалът е празник, но истинският театър сваля маските и навлиза в опасни територии, когато трябва, е находчивото заглавие на шестия Фестивал на свободния театър ACT, който ще се състои в София между 11 и 17 ноември. Под това мото той събира 10 български и 4 чуждестранни драматични, танцови и перформативни спектакли, направени в последната година. Това е и първото му международно издание, което ще отговори на ситуацията на всеобща тревожност в света "с пиршество от естетическо разнообразие", заявяват организаторите.Програмата ще бъде открита в Derida Dance Centerна германката Силке Грабингер. Художничка, започнала успешна кариера на брейк танцьор и минала през сцените на "Цирк дьо Солей" и големи ласвегаски вариетета,Президентът на републиката призовава всички българи да се включат активно в привличането на бежанци, които да се заселят в България, за да усвоим жизненоважни пари по еврофондовете. Всички българи - мъже, майки, ловци, пенсионери, артисти започват активна пропаганда към бежанците, подминаващи България. [...] Националисти решават да превземат Плиска, докато сигнал за бомбен атентат всява паника в центъра на София."Необичайно заглавие в програмата е, интерактивно преживяване, което съчетава принципите на театъра на сетивния лабиринт с транс музика, създавана на място. Той ще се играе на 15 ноември във Vertigo Tower на бул. "България" 109. Отново музикален, но изграден върху импровизация на момента спектакъл е "Моментни композиции" на куклените артисти Огнян и Ирина Доневи с участието на бийтбоксъра Скилър по-късно същата вечер. На следващия ден "на колективната платформа "Гараж" ще предложи три различни формата - лекция, бурлеска спектакъл и танцов уъркшоп, провокирани от темата за протеста. Цялата програма на фестивала и информация за билети има на неговия сайт.


description: България e първият европейски домакин на глобалната конференция Teach for all, в който участват повече от 400 делегати от 65 държави със споделена визия за разширяване на образователните възможности в своите страни.

title: Новите модели на обучение трябва да отчитат миграцията и демографските проблеми, смята Плевнелиев

maintext:
Президентът Росен Плевнелиев даде начало на глобалната конференция "Teach for all" под надслов "Да преоткрием образованието".
[Прессекретариат на държавния глава]
Новите модели на обучение трябва да гарантират по-бързо и по-ефективно постигане на приетите в глобален мащаб образователни цели. Промяната на модела на обучение трябва да отчита миграцията и демографските проблеми, както и неравномерното регионално развитие и новите технологии. Това заяви президентът Росен Плевнелиев в Благоевград, където даде начало на глобалната конференция Teach for all под надслов "Да преоткрием образованието", съобщиха от прессекретариата на "Дондуков" 2.България e първият европейски домакин на глобалния форум, в който участват повече от 400 делегати от 65 държави със споделена визия за разширяване на образователните възможности в своите страни.Държавният глава подчерта, че участието на България в международната мрежа за равен достъп до образование Teach for all дава на страната ни възможност да извършва образователната си реформа в партньорство със световни експерти, посветени на мисията да се гарантира достъп до образование и с огромен опит в прилагането на работещи решения, увличащи учителите, децата и техните родители."Днешната среща има амбицията и потенциала да обсъди визия и стратегия за образованието в над 65 страни. Да бъде домакин на събитие от такъв ранг е висока чест за България, но и оценка за работата на българските екипи", заяви още президентът Росен Плевнелиев.


title: Трайчо Трайков на трета позиция в "Прогнозирай изборите" 2016

maintext:
комбо Трайчо Трайков, Цецка Цачева, Румен Радев
в предстоящите президентски избори с резултат 10,33
, сочат прогнозите
26,64
20,59
9,19
6,22
4,12
3,90
3,66
12,81
Голямата награда в играта е цифров огледално-рефлексен фотоапарат Canon EOS 1200D с обектив 18-55mm DC III за висококачествени снимки и видео
Кандидатът на Реформаторския блок за президент Трайчо Трайков се нарежда на трета позиция играта "Прогнозирай изборите" 2016 на "Дневник". Участниците трябва да посочат какъв процент от действителните гласове ще получи всеки от претендентите в надпреварата за държавен глава на 6 ноември.Според предвижданията първите двама претенденти - Цецка Цачева (ГЕРБ) и Румен Радев (БСП) запазват разлика от около 6 процента, като очакванията са, че Цачева ще завърши първия тур с%, а Радев -%.Веднага след Трайков прогнозите нареждат Красимир Каракачанов (ВМРО, НФСБ и "Атака") -%. Прогнозите отреждат% за Ивайло Калфин (АБВ) и% за Татяна Дончева (Движение 21 и НДСВ).Според участниците в играта подкрепеният миналата седмица от ДПС бивш премиер Пламен Орешарски ще получи%, а независимият кандидат Веселин Марешки -%.Предвижданията са, че квадратчето "Не подкрепям никого" ще отбележатна сто от избирателите.В играта вече се включиха близо 400 потребители на сайта.Играта на "Дневник" продължава до 23.59 ч. на 4 ноември и все още не е късно да се включите. Всеки участник може да прави неограничен брой прогнози, а за валидна се брои последната по време. Читателят, посочил резултатите, които са най-близки до официално обявените от Централната избирателна комисия ще получи за награда цифров огледално-рефлексен фотоапаратза висококачествени снимки и видео, едногодишен абонамент за Adobe Creative Cloud и безплатен онлайн фотографски курс.Повече подробности за играта можете да прочетете в Общите условия Често задавани въпроси за играта.Успех в прогнозите! Може да започнете да играете - тук


title: За авансово облагане на доходите трябва да се подаде декларация, напомнят данъчните

maintext:
Фотограф: Цветелина Белутова
От НАП обръщат внимание, че при липсата на писмено заявено желание от страна на физическите лица, предприятията и самоосигуряващите се – платци на съответните доходи, по закон не следва да удържат авансово данък за доходите, изплатени през четвъртото тримесечие на годината.
Да не се облага авансово доходът извън трудовия договор през последното тримесечие беше данъчна промяна, въведена при първия кабинет "Борисов" по предложение на тогавашния финансов министър Симеон Дянков. Логиката му беше, че в противен случай хората с доходи от извънтрудови правоотношения не могат да се възползват от отстъпките, с които е съпроводена данъчната кампания.
По-късно се въведе възможността хората, които искат да им се удържа авансово, да имат тази възможност и така при декларирането на доходите няма да имат останали суми за плащане.
От НАП напомнят още, че всяко предприятие или самоосигуряващо се лице, което изплаща на физически лица доходи извън тези по трудов договор и е задължено да удържа данък, трябва да подаде декларация за дължими данъци. Декларацията – по чл. 55, ал. 1 от ЗДДФЛ и по чл. 201, ал. 1 от Закона за корпоративното подоходно облагане за дължими данъци (образец 4001), се подава в сроковете за внасяне на дължимите данъци. Авансовият данък за доходите от наем, от друга стопанска дейност и за паричните доходи от други източници, удържан за доходи, изплатени през третото тримесечие на 2016 г., се декларира в срок до 31 октомври 2016 г.
Декларацията се подава и от физически лица, ако предприятието или самоосигуряващото се лице – платец на дохода, не е задължено да удържа и съответно да внася данък. Дължимите данъци се декларират в НАП до края на месеца, следващ тримесечието, през което е придобит доходът, като за доходи от наем или от друга стопанска дейност, придобити от физическите лица през третото тримесечие на годината, срокът е съответно 31 октомври 2016 г.
Декларацията за дължими данъци (образец 4001) се представя в НАП и за окончателните данъци, удържани върху доходите на чуждестранни физически лица (например върху възнаграждения за чуждестранни физически лица (например върху възнаграждения за доходи от лихви и други), както и за окончателните данъци върху доходите от дивиденти и др., дължими от местни и чуждестранни физически лица. Формулярът се подава и за данъци при източника по Закона за корпоративното подоходно облагане, като например данъци върху дивидентите и ликвидационните дялове в полза на чужди фирми и местни дружества, които не са търговци, включително общините.
Повече информация за попълване на декларациите и за плащане на дължимите данъци клиентите на НАП могат да получат на телефона за информация 0700 18 700 на цената на един разговор.
Кога и къде:
01-02 ноември, 2016 г.
Гранд Хотел Пловдив
capital.bg/doingbusiness Първа годишна конференцията Doing Business in Bulgaria: Успехът на Пловдив и кои са новите региони с потенциал
Целта на събитието е да покаже на компании от различни сектори - производство, монтаж, иновации, ИТ - възможностите, които България предлага като инвестиционна дестинация.
Запазете си място на capital.bg/doingbusiness
Физическите лица трябва да подадат декларация пред предприятието, което им изплаща доходи, че искат авансово да им се удържа данък върху доходите и за последното тримесечие, напомнят от НАП. Става дума за доходи от наем, от друга стопанска дейност или паричен доход от други източници, който ще се декларира през следващата година.Желанието за удържане на авансов данък може да бъде заявено в образеца на сметка за изплатени суми, която може да бъде намерена на интернет страницата на агенцията – www.nap.bg


title: "Пикадили" затваря магазина си в "Сердика център"

maintext:
Фотограф: Георги Кожухаров
REWE ).
Кога и къде:
01-02 ноември, 2016 г.
Гранд Хотел Пловдив
capital.bg/doingbusiness Първа годишна конференцията Doing Business in Bulgaria: Успехът на Пловдив и кои са новите региони с потенциал
Целта на събитието е да покаже на компании от различни сектори - производство, монтаж, иновации, ИТ - възможностите, които България предлага като инвестиционна дестинация.
Запазете си място на capital.bg/doingbusiness
Търговската верига "Пикадили" затваря обекта си в мола "Сердика център", а на неговото място през идната година ще отвори магазин "Билла". Това съобщава в днешния си брой "Капитал daily" "Пикадили" беше в мола от самото му отваряне в средата на март 2010 г. През тази есен магазинът беше затварян за по няколко дни. В първия случай от "Селект трейд", която е собственик на веригата, съобщиха, че молът има проблем с електричеството. Според информация на изданието тогава веригата е водила търговски спорове с мола за предоговаряне на наема. В крайна сметка от 27 октомври "Пикадили" в "Средика център" вече не работи.От "Селект трейд" не коментират сега причините за затварянето на обекта. Управителят на мола Димитър Кехайов посочва, че решението е "резултат от вътрешнофирмени договорености". "И за двете страни то е въпрос на стратегия, нови планове, ориентиране към различни клиенти и преосмисляне на действията", обясни управителят на "Сердика център".В края на август от "Селект трейд" обявиха, че планират да открият нов обект – в мол Paradise Center в столицата (на мястото на Carrefour). В съобщението беше посочено, че това ще се случи през септември. Сега от дружеството уточняват, че отварянето е предвидено за средата на ноември и представят затварянето на мола в "Сердика център" като "преместване" в друг мол."Селект трейд" планира да открие през тази година още един нов хипермаркет - в най-големия търговски център във Варна – Grand Mall.Така в момента според сайта си "Пикадили" е останала с 15 обекта в София и Варна и планира да отвори два. В пика си веригата имаше 40 магазина.От управата на мола посочват, че "Билла" ще отвори през пролетта, като това ще бъде "премиум супермаркет" от ново поколение, с гама продукти, много по-голяма, отколкото в други обекти на веригата, и с много високо качество.В средата на октомври Billa отвори 40-ия си магазин в София. През 2016 компанията разкри 11 нови магазина, от които шест в София. До края на годината предстои отваряне на поне още един – в Хасково. Засега веригата е представена в 36 града в страната със 108 магазина, посочва изданието.Неотдавна българското дружество - собственик на "Билла", купи 11 обекта след оттеглянето на Penny от България (двете вериги имат общ собственик в Германия -Засега е свободно пространството на Carrefour в The Mall, което след необслужван заем стана собственост на кредитора "Уникредит Булбанк".


title: Инфантино заговори за световно първенство с 48 отбора

maintext:
Президентът на ФИФА заяви, че целта е да се развива футболът
Президентът на ФИФА Джани Инфантино представи идея за световно първенство с участието на 48 отбора. В Богота той заяви, че това е само идея, която може да бъде обсъдена.
В предизборната си кампания Инфантино изрази намерения световното да е с 40 отбора спрямо 32 в момента.
Представената в колумбийската столица идея включва турнир, в който след плейофен кръг 16 състава ще отпаднат. Впоследствие ще се проведе групова фаза с 32 отбора, както е в момента.
"Идеята на ФИФА е да развива футбола по целия свят, а световното е най-голямото събитие. То е повече от състезание, то е социално събитие", обяви Инфантино.
"Това са идеи в търсене на най-доброто решение. Ще ги обсъдим този месец и през 2017 г. ще решим всичко", добави президентът на ФИФА.
Ако този формат бъде приет, той ще влезе в сила от световното през 2026 година. От 1998 година на световните първенства участват по 32 отбора.


title: Училище - фотогалерия - Dnevnik.bg

maintext:
1/4 снимки в галерията СОУ "Петко Р. Славейков" в Трявна е наследник на създаденото през 1839 г. светско взаимно училище. Училището представлява двуетажна сграда, архитектурно издържана в национален стил, една забележителност на града.
Градът и школото са били винаги средище на родолюбиви идеи. В училището са учили известни българи като Ангел Кънчев, зографа Цаньо Захариев, поета Пенчо Славейков, първия професор по органична химия Пенчо Николов Райков.
Фотограф: xali


title: Грузинците избират парламент във вот - тест за националната стабилност

maintext:
Ираклий Окруашвили,
независим кандидат и бивш министър на отбраната.
Грузия понесе тежка загуба в светкавичната война с Русия през 2008 г.
Както правителството, така и опозицията биха искали страната един ден да е част от ЕС и НАТО. В същото време "Грузинска мечта" настоява за по-силни връзки с Москва.
Партията, която първоначално е коалиция от 6 формации, е създадена и финансирана от милиардера Бидзина Иванишвили , натрупал състоянието си в Русия. Той дойде на власт през 2012 г. и сложи край на деветгодишното управление на бившия премиер Михаил Саакашвили и неговото ЕНД.
Това бе първата мирна смяна в управлението след колапса на Съветския съюз през 1991 г. и дойде след протести заради скандал с малтретиране на затворници и обвинения, че Саакашвили, почитан на Запад заради реформите си, управлява авторитарно.
При управлението на "Грузинска мечта", десетки държавни служители, включително и бившият премиер, бяха арестувани по обвинения в злоупотреба с власт. Някои западни страни тогава обвиниха Тбилиси, че прилага закона избирателно.
Саакашвили, който сега е губернатор на Одеса , е обявен за издирване в Грузия по подозрения в превишаване на правомощията, присвояване на средства, корупция и др. бившият премиер смята, че тези обвинения са политически мотивирани.
Някои грузинци обвиняват правителството в неправилна икономическа политика.
Те не изпълниха обещанията си отпреди 4 години", казва 69-годишната пенсионерка Тина Кутивадзе. "Къде са евтините заеми и по-високите пенсии?"
Грузия е отбелязала 2.7 % икономически ръст за първите 8 месеца на годината.
Провеждащите се днес парламентарни избори в Грузия са своебразен тест за стабилността на тази бивша съветска република, след като кампанията бе помрачена от зрив в колата и стрелба по един някои от претендентите, разказва "Ройтерс".В страната, която традиционно има обтегнати отношения с Русия, все още една пета от територията остава под контрола на проруските сепаратисти. Икономиката едва сега започва да излиза от дълбоката рецесия, която удари силно жизнения стандарт на местните жители.Проучванията показват, че партията "Грузинска мечта", управлявана от най-богатия човек в страната, е с най-големи шансове за победа. Но анкетите сочат и че още една формация – опозиционното Енинно национално движение (ЕНД) се радва на стабилна подкрепа. Много от гласоподавателите до последно не бяха решили как ще упражнят вота си."Никой не може да се чувства сигурен победител, но се смята, че изборите ще са свободни и честни", разказва Томас де Ваал, специалист по Кавказ във фондация "Карнеги".Предизборната кампания мина в напрегната атмосфера в страната с 3.7 милиона души население. Основната причина е взривяването на автомобила на опозиционния депутат Гиви Таргамадзе. Той се размина без драскотини, но петима други души бяха ранени.При друга атака двама мъже бяха простреляни по време на реч на


title: С новата Х-класа "Мерцедес" заяви сериозни амбиции за навлизане на пазара на пикапи

maintext:
[Мерцедес]
[Мерцедес]
[Мерцедес]
[Мерцедес]
[Мерцедес]
[Мерцедес]
"Мерцедес" представи почти готовият за производство свой първи пикап, който ще бъде създаден на базата на "Нисан Навара". Амбициите са той да е истински "Мерцедес", както по отношение на задвижването, така и що се отнася до сигурността, пътното поведения и комфорта. Шефовете на германския бранд планират да са първият премиум производител, предлагащ нещо коренно различно в сегмента на средно размерните пикапи.В проекта за нов пикап "Даймлер" ще инвестират около милиард евро. Готовият за серийно производство модел ще бъде лансиран в края на 2017 година по името "Мерцедес" X-Class. Като ключови пазари от марката виждат Аржентина, Бразилия, Южна Африка, Австралия, Нова Зеландия и Европа."С пикапа "Мерцедес" ние ще запълним една от последните дупки в нашето портфолио", коментира шефът на "Даймлер" Дитер Цетче. Навлизането на производителя на луксозни автомобили в сегмента, става в момент, в който пазара на пикапи коренно се променя.Приемани доскоро "като работни коне", пикапите вече се смятат все повече за превозни средства, предлагащи мултифункционалност, която ги прави подходящи както за бизнес, така и за семейна употреба. Освен това интересът към двойните кабини, предлагащи пет места расте постоянно, отбелязват от "Даймлер".От концерна се надяват да се повтори сценарият с офроуд автомобилите преди 20 години. Тогава, "Мерцедес" стана първият премиум производител, който предложи SUV автомобил – M-класата, която промени сегмента и донесе траен успех за марката.От "Мерцедес" вече са набелязали и петте основни групи клиенти, към които да адресират новата Х-класа. На първо място са семействата, с активен начин на живот, имащи афинитет към премиум продукти.Вторите потенциални клиенти са успелите авантюристи, които живеят в града, но използват всяка възможност да са сред природата, като карат ски, джетове или просто се разхождат с личната си лодка.Третата група потенциални клиенти са индивидуалисти, които искат да се отличават от масата, задават тенденциите и си падат по луксозните стоки.Последните две групи са до голяма степен досегашните купувачи на пикапи – хора, които ги ползват за своя бизнес. Става дума, от една страна, основно за строителни предприемачи, архитекти и доставчици на различни услуги, а от другата са фермерите.Пикапът на "Мерцедес" ще има товароносимост до 1.1 тона и възможност за теглене на ремарке с тегло до 3.5 тона. Плановете са автомобилът да има две версии - stylish explorer и powerful adventurer.Както подсказват имената им, първото изпълнение ще залага повече на стила и лукса, като джантите ще са 22-цолови, а в салона ще има кожена тапицерия и дървени елементи.Приключенската версия ще разчита на гуми за преходи извън пътя, защита на долната част на каросерията и ще е снабдена с електрическа лебедка. В салона пък няма да липса нищо, което намираме и в така популярните кросоувъри.Купувачите на X-клас ще могат да персонализират своя автомобил както отвън, така и отвътре. Предвидена е и пълна съвместимост на смартфони, така че комуникацията между водач и автомобил да не спира.По отношение на моторите, Х-класата ще има богата гама, като в нейната горна част ще е разположен V6 дизел със задвижване на четирите колела. Предвидено е двойното предаване да разчита на редуктор и възможности за блокиране на диференциалите.Окачването пък ще търси баланс между товароносимост и комфорт на возене, дори когато пикапът е празен. Компромис няма да има и по отношение на сигурността, като Х-класата ще разполага със всички най-съвременни асистиращи системи, базирани на камери, радар и ултразвукови сензори.Пикапът на "Мерцедес" ще се произвежда в партньорство с алианса "Рено-Нисан". За пазарите в Европа и Южна Африка сглобяването ще е в завода на "Нисан" в Барселона.


title: Баутиста Агут ще защитава титлата си на тенис турнира в София

maintext:
1
2 Двамата финалисти от миналия сезон са потвърдили участие в София
[LAP.bg] 1
2 [LAP.bg]
"Гаранти Коза София оупън"
Шампионът на тенис турнира в София Роберто Баутиста Агут ще защитава титлата си в надпреварата, обявиха организаторите. Двамата заедно с другия финалист Виктор Троицки са потвърдили участието си.В турнираще играят също Григор Димитров и деветият в света Доминик Тийм."Страхотно е да приветстваме с добре дошли и двамата финалисти", каза директорът на турнира Пол Макнами."Потвърждението на Баутиста Агут ни дава вече трима тенисисти от топ 20, а Троицки ще добави класа на корта. Решението им да дойдат отново е утвърждаване на София като спирка в тура и подкрепа за нашите планове турнирът да остане тук и за в бъдеще", добави той.Испанецът Баутиста Агут, който в момента е 14-и в световната ранглиста, спечели две титли през сезона - в Оукланд и в София, а преди седмица игра във финала на турнира от сериите "Мастърс" в Шанхай. Сърбинът Троицки защити титлата си в Сидни в началото на годината, като победи Димитров.Турнирът в София ще се проведе от 5 до 12 февруари 2017 г. Билетите струват между 10 и 90 лева , а продажбата им започва днес. Деца и пенсионери ползват 50% отстъпка в първите пет дни на турнира и 25% за останалите три, както и за седмичните билети. Зрителите могат да спестят до 160 лева, ако си купят седмичен билет, заявиха организаторите.


description: Той сподели един от най-паметните си мигове в "Атлетико" - победата с 2:1 срещу "Барселона", в чийто състав са били Роналдиньо, Деко и Самуел Ето'о. "Две поредни нощи не успях да спя, емоцията и адреналинът ме държаха буден", добави Петров.

title: Мартин Петров: В кариерата си съжалявам само, че не оставих следа в "Атлетико"

maintext: Бившият футболен национал Мартин Петров заяви, че в кариерата си съжалява единствено за това, че не е успял да остави следа в "Атлетико" (Мадрид). Той изрази възхищението си към "дюшекчиите" и заяви, че е изпитал неописуеми емоции на "Висенте Калдерон".Врачанинът беше част от отбора от 2005 до 2007 г. Тежка контузия в коляното му попречи да развие кариерата си в състава по желания начин."С пристигането си усетих величието на този клуб в Испания и по света. Бях посрещнат топло от всички в клуба и от привържениците. Трябва да призная, че единственото нещо, за което съжалявам, е, че не успях да покажа най-доброто от себе си и да оставя следа в този уникален клуб", каза Петров пред "Вавел".Той сподели един от най-паметните си мигове в "Атлетико" - победата с 2:1 срещу "Барселона", в чийто състав са били Роналдиньо, Деко и Самуел Ето'о."Спечелихме с 2:1, подадох за първия гол на Торес. Това беше нещо впечатляващо, беше първото ми участие в големия мач с "Барселона". Играх добре, публиката скандираше името ми. Обстановката и емоциите не могат да се опишат. Човек трябва лично да ги изживее, за да го разбере", продължи той."Баща ми и съпругата ми бяха на стадиона и след мача не знаехме къде сме, беше като сън. Две поредни нощи не успях да спя, емоцията и адреналинът ме държаха буден", добави Петров.


description: От клуба съобщифа, че привърженици на "Арсенал", които са си закупили билети за секторите на домакините, няма да бъдат допускани в тях с фен артикули и клубни символи на лондонския гранд. Те ще бъдат спирани на входовете от стюардите.

title: "Лудогорец" забрани артикули на "Арсенал" в домакинските сектори

maintext:
Ръководството на българския шампион наложи интересна забрана
[LAP.bg]
39-годишният холандец Бас Нийхуис ще ръководи мача между "Лудогорец" и "Арсенал" от груповата фаза на Шампионска лига, съобщиха от УЕФА.Двубоят на стадион "Васил Левски" е на 1 ноември (вторник) от 21.45 часа. Асистенти на Нийхуис ще бъдат сънародниците му Роб ван де Вен и Чарлс Скхаап.През 2015 година холандецът ръководи евроквалификацията България – Норвегия (0:1), а през 2009 година бе съдия и на контролата между Малта и Българи (1:4).Междувременно ръководството на "Лудогорец" предупреди феновете си да отидат по-рано на стадиона, за да няма струпване на входовете. Касите на стадиона пък ще бъдат отворени до 20.45.От клуба съобщиха, че привърженици на "Арсенал", които са си закупили билети за секторите на домакините, няма да бъдат допускани в тях с фен артикули и клубни символи на лондонския гранд. Те ще бъдат спирани на входовете от стюардите.


description: В събота "карамелите" се пребориха за точка на "Етихад" в двубой, в който "гражданите" пропуснаха две дузпи и още куп чисти голови положения.

title: Куман: "Сити" на Гуардиола е най-добрият отбор, който съм срещал

maintext:
Бившият съотборници в "Барселона" се изправиха за прът път един срещу друг като мениджъри във Висшата лига
"Сити" игра фантастичен футбол - страхотно движение, много високо темпо, дълбока преса. Мога да кажа, че това е най-добрият отбор, срещу който съм се изправял в треньорската си кариера. Може би бяхме късметлии, че не загубихме и нашият вратар направи мача на живота си. Но футболът е непредвидима игра", коментира Куман.
Куман отлични представянето и класата на Ромелу Лукаку
"Направихме всичко, за да спечелим", каза Гуардиола
Мениджърът на "Евертън" Роналд Куман определи водения от Пеп Гуардиола "Манчестър сити" за най-добрия отбор, който е срещал в треньорската си кариера.В събота "карамелите" се пребориха за точка на "Етихад" в двубой, в който "гражданите" пропуснаха две дузпи и още чисти голови положения.Блестящите намеси на Мартин Стекеленбург оставиха лидера във Висшата лига без успех в трети пореден мач, след като в първите десет срещи под ръководството на Гуардиола "Сити" спечели десет победи."Дойдохме на "Етихад" с два игрови плана. Казаха на моя щаб, че доколкото познавам Пеп, той ще излезе с трима защитници. Така че пуснахме трима нападатели, за да можем да се надиграваме 1:1 и да бъдем много опасни, ако печелим повече първи и втори топки. Само че след 20 минути игра ние изобщо не видяхме топката", допълни холандецът.Куман похвали своя отбор за себераздаването, борбения дух и енергията, които по думите му са били на изключително ниво през всичките 95 минути. Той отличи и Ромелу Лукаку, който откри резултата с чудесен гол след самостоятелен рейд в 65-ата минута."Лукаку е един от най-добрите нападатели в света. Той е много силен, особено в ситуации един срещу един. А начинът, по който завърши, беше от световна класа", каза още мениджърът на "Евертън", който прави силен старт на сезона с 15 точки от осем мача, на четири от лидерите "Сити" и "Арсенал".Според Пеп Гуардиола футболистите на "Манчестър сити" са направили всичко, за да спечелят трите точки срещу "Евертън". "Доволен съм от това, което показахме, но съм много разочарован заради играчите, защото те заслужаваха да победят", каза той."Създадохме положения, имахме две дузпи, защитавахме се много добре с топката. "Евертън" имаше една ситуация и се възползва. Поздравления и комплименти за Роналд и "Евертън", защото те се представиха страхотно в защита.""Не е първият, няма и да е последният подобен мач. Такива неща се случват във футбола. Поне се представихме много по-добре, отколкото срещу "Тотнъм" и "Селтик", допълни Гуардиола. Той коментира и двата пропуска от бялата точка."Нямам време да тренирам всичко, което ми се иска. Имаше пауза за националните отбори и 80% от играчите ги нямаше. В двата дни за подготовка бяхме фокусирани върху други задачи. Но дори да тренираш дузпи, не е същото, защото на тренировъчното игрище няма напрежение. Истинските дузпи са на терена в критичните моменти. Когато един играч дойде и ми каже, че иска да изпълни дузпа, за мен това е достатъчно", каза още испанецът.


title: Организирани от БСП скандират "Оставка" пред Министерски съвет

maintext:
Фотограф: Юлия Лазарова
Представители и привърженици на БСП скандират "Оставка" пред Министерски съвет, съобщи агенция "Фокус", а БиТиВи показа с репортаж от мястото. По оценка на телевизията участниците в провята са няколко десетки.Източник на информацията на агенция "Фокус" пък е председателят на Градския съвет на БСП Калоян Паргов.От протестират се чуват и възгласи "България" както и аплодисменти за представянето на Ирина Бокова. Настоява се еврокомисарят Кристалина Георгиева да бъде оттеглена от поста.


title: Новото кръгово на Лъвов мост е тясно

maintext:
Водачът на този автомобил с регистрация от Добрич, явно смята, че новото кръгово кръстовище на Лъвов мост е доста тясно. За това е решил, че може да си проправи път сред пешеходците на тротоара - не пресичайки го, ами направо карайки по него. Кой ще го глоби? Аз бих искал снимката ми да има правна тежест и да му бъде съставен акт.
Фотограф: Г. Александров


title: Фотогалерия: Ураганът "Матю" опустоши Хаити

maintext: 1/14 снимки в галерията Близо 500 са жертвите на урагана "Матю", съобщиха местните власти в Хаити. Бурята премина още през Куба, Бахамите и Доминиканската република и се отправи към американския щат Флорида. Това е поредният скок в броят на загиналите, след като по-рано бе съобщено за около триста жертви. Близо 61 500 души още са в убежищата си.


description: "Моята дума беше преразглеждане, което не значи отмяна", заяви кандидатът на ГЕРБ за президент.

title: Цачева била за преразглеждане, не за отмяна на санкциите срещу Русия

maintext:
Фотограф: Надежда Чипева
санкциите,
Кандидатът на ГЕРБ за президент Цецка Цачева заяви, че не се е обявявала за сваляне наналожените на Русия заради анексирането на Крим. В предаването "Лице в лице" на Би Ти Ви Цачева коментира думите си в първия телевизионен диспут срещу подкрепения от БСП ген. Румен Радев."Моята дума беше преразглеждане, което не значи отмяна. Отмяната на санкциите ще е общо решение на европейските държави", заяви Цачева, като посочи, че България е част от това общо решение. Кандидатът за президент посочи, че някои държави страдат повече заради налагането на икономически санкции на Москва. Пои думите ѝ обаче в бюджета за догодина на общността за България са предвидени повече средства за земеделие, което означава, че ролята на страната е преценена.На въпрос ще настоява ли за по-голяма съдебна реформа Цачева каза, че има необходимост от бързина в правораздаването, а хората очакват независим съд. "Реформата категорично трябва да продължи", заяви тя и посочи, че това е процес.В коментар на думите на премиера Бойко Борисов, че при загуба на изборите за държавен глава, ще подаде оставка, Цачева заявим че това е заявка на лидер, който е готов да носи отговорност за това какви кандидатури са предложени. "Аз лично очаквах заявка и от останалите политически лидери да заявят как биха постъпили те", заяви тя и добави, че безспорно тя и кандидатът за вицепрезидент Пламен Манушев осъзнават отговорността си.


description: При всички сценарии изходът от тези избори ще е значим и той ще доведе до определена раздяла. Общата формула е: Bye-bye, Бай!

title: След президентските избори

maintext: "Дневник" препечатва анализа на Даниел Смилов от портала "Култура" Вече знаем кой се състезава и добихме представа за качествата на основните кандидати. Време е да се направят някакви прогнози за ефекта на президентските избори върху българската политика в средносрочен план. Ситуацията е много динамична и разнообразни комбинации са възможни – целта тук не е да се гледа в кристалната топка, за да се види какво точно ще се случи. Важното по-скоро е да се очертаят параметрите и границите на вариациите, в които то ще се случва.При всички сценарии изходът от тези избори ще е значим и той ще доведе до определена раздяла. Общата формула е:Bye-bye, Бай!Остава да се допише изречението с един или няколко от познатите ни типажи: КОЙ, Тошо, Ганьо Руснака, Ганьо Турчина, Ганьо Европееца, Ганьо Македонеца (Не забравяме, разбира се, и този колкото конкретен, толкова и обобщаващ образ, който наскоро Радан Кънев изкова – за съжаление в нецензурна форма).Според две от трите сериозни социологически прогнози това е по-вероятният вариант и той би дал възможност на почти всички гореизброени байовци и байки да останат по местата си. Все пак нюансите са важни и от огромно значение ще бъде как са финиширали останалите кандидати:1.1 Трайков печели над 200 000 гласа: Само тогава има теоретичен шанс остатъчният РБ да остане в правителството: в противен случай ДБГ са заявили, че ще се изтеглят. Оставането в правителството е по-скоро илюзорно обаче. Самият Борисов направи ясни намеци, че "седемте министри" (sic!) на реформаторите са им много. Всъщност при почти всички под-варианти РБ най-вероятно или ще напусне, или ще бъде поканен да напусне управлението скоро след изборите. В този смисъл Бай Ганьо Европееца го очаква по-скоро опозиционен период. При силен резултат за Трайков – който е безспорно симпатичен и достоен кандидат, той може да стане водеща фигура в по-дисциплинирана дясна формация с ясен и непротиворечив облик. Дали това ще е реформиран РБ, или нещо друго е отворен въпрос. Както и дали ще се случи изобщо;1.2 Много силно представяне на Радев: Това ще отвори поле за разговори за "голяма коалиция" между ГЕРБ и БСП. Или поне ще даде възможност на ГЕРБ да плаши сегашните си партньори с такава коалиция, за да изисква от тях компромиси и сговорчивост. Едва ли БСП биха се съгласили да влязат в управлението преди предсрочни избори обаче. В този смисъл ще става по-скоро дума за блъф от страна на Борисов и маневриране с цел отлагане възможно най-дълго на предсрочен вот за НС;1.3 Каракачанов със силно трето място: Този резултат ще изкуши ГЕРБ да направи още по-рязък "патриотичен завой" и да пробва кабинет на малцинството с ПФ, осигурявайки си подкрепата на Атака, екс-барековците и т.н. независими. Фактът, че започнаха да се появяват нови "независими", е доказателство, че по този вариант вече се работи. Друг е въпросът, че загубата точно на хасковския депутат от РБ е всъщност предизборен морален бонус за блока (незаслужен в случая);1.4 Гласовете на Орешарски отиват за Цачева на втори тур: Ако Цачева спечели с гласовете на ДПС, "патриотичният завой" ще стане невъзможен или поне толкова неприличен, че ще е нещо като ритуално самоубийство на ГЕРБ и ДПС. Не че ДПС не са го правили вече посредством златния пръст на Волен, но все пак сигурно са си извлекли поуки и едва ли ще подкрепят или толерират малцинствен кабинет ГЕРБ-ПФ. Така или иначе, вариантите, които се отварят при такова развитие на нещата, са максимално благоприятни за Бай КОЙ (и огледалния му образ) в краткосрочен план, но са потенциално убийствени за ГЕРБ в средносрочен. Връзката, която всички подозират, би станала най-после явна;Това е странен, но не напълно невъзможен сценарий. Разпръсване на "десен" вот на първи тур и мобилизацията му на втори могат да станат причина за такъв карамбол. Интересното тук е, че Борисов ще е принуден да подаде оставка още след първия тур и страната ще влезе в хипотезата на предсрочни парламентарни избори. Възможно е, разбира се, и преизбирането му от настоящия парламент в сходен или променен управленски формат, за да бъдат избегнати такива предсрочни избори. Само по този начин клипът на Татяна Дончева може да се окаже пророчески – и вълкът сит, и агнето цяло.Бай Ганьо Руснака побеждава Бай Ганьо Американеца и започва да изисква промяна на цялостната политика на страната. Първа стъпка е подаване на оставка от страна на правителството и нови предсрочни избори. Втора стъпка – натиск за отваряне на разнообразни руски проекти: от "Белене" до лобиране пред ЕС за отпадане на санкциите спрямо Русия. Следва купуване на руски МиГ-ове или други стоки с двойно предназначение. По-важно –страната се "орбанизира" много лесно и безпроблемно, защото говоренето срещу ЕС, НАТО и бежанците се превръща в новата "нормалност". Петър Волгин губи работата си в БНР и бива сменен с човек от "Брадва", "Комсомолская газета" или друга, политически по-коректна медия.България се орбанизира с друг Бай Орбан в главната роля. ГЕРБ се "патриотизира", за да се понесе по националистическата вълна. Мишо Константинов става заместник-министър председател по европейските въпроси, Георги Марков – еврокомисар, а Божидар Димитров – Върховен жрец на ирано-унгро-българите. Някои виждат в това спасение, други – плъзгане към прото-фашизъм или просто загуба на ценно време за страната. Вторите са прави.България е успяла да надскочи себе си в момент, когато голяма част от цивилизования свят се проваля грозно на сравнително ниска летва. Световната преса гърми за приятното "българско изключение", което постепенно започва да засенчва Бай Чадър. Европейската комисия изпраща специални мисии, които да изучат българския опит и добра практика. Потресени от развитието на нещата и с искрено желание да не развалят общото впечатление, г-н Цацаров и ВСС заминават като посланик в Киргизстан. Г-н Пеевски публично се разкайва пред дядо Николай, който пък измива краката на сирийски бежанциВъпреки нуждата от тях, националните катарзиси са изключително рядък феномен. По-рядък са дори от личностните катарзиси. Далеч по-разпространени са предсрочните парламентарни избори, които като че ли прозират зад всеки един от разгледаните варианти.


title: Германия предлага до 2030 година в ЕС да спре регистрацията на коли на бензин и дизел

maintext:
Германският канцлер Ангела Меркел разглежда с интерес концептуален електромобил на "Фолксваген".
по един милион автомобила на ток през 2025 година. Курс към масова електрификация на гамата си пое и друг германски автопроизводител - "Мерцедес". Солидни позиции на електрическия фронт имат също "Опел", БМВ и "Ауди".
Горната камара на германския парламент (Бундесрат) предлага от 2030 година да не се пускат в експлоатация нови автомобили с бензинови и дизелови двигатели, съобщава днес германското седмично списание "Шпигел", цитирано от ТАСС. В проектозакона се призовава Европейската комисия да преразгледа съществуващата практика на облагане с данъци и събиране на такси в автотранспорта, за да се стимулира преходът към по-екологично чист транспорт.Според Бундесрата не по-късно от 2030 година в целия Европейски съюз в експлоатация трябва да се пускат само автомобили, които не изхвърлят в атмосферата вредни газове. Разбира се, вече регистрираните превозни средства ще могат да се ползват до тяхното постепенно бракуване, при строг контрол на емисиите, които отделят.Намаляването на вредни газове,изпускани от традиционните автомобили е една от решаващите стъпки за изпълнение на Парижкото споразумението за климата. До 2050 година Германия трябва да намали изхвърляния в атмосферата въглероден диоксид с 95%.Преходът към електромобили в Германия обаче става бавно. В страните от ЕС търсенето на нови електромобили расте непрекъснато, но все пак годишно се продават малко повече от 200 хиляди такива превозни средства, на фона на почти 14 милиона сделки.Както отбелязва "Шпигел" даже субсидиите за покупката на такива автомобили не дават резултат. Според експерти ситуацията е такава не само защото шофьорите предпочитат изпитаните с десетилетия традиционни автомобили, а и защото няма достатъчно развита инфраструктура за масово използване на електромобили.Предложението на Бундесрата се появява малко повече от седмица, след като най-големият производител на автомобили в света - германският концерн "Фолксваген", обяви плановете си да продава


description: Националният състезател по ски бягане ще се изправи срещу хронометъра в опит да постави нов рекорд на България за бягане на 100 километра по 400 метрова писта. Целта на 28-годишния състезател е да слезе под осем часа.

title: Андрей Гридин ще опита да пробяга 100 км на писта под 8 часа

maintext:
се изправи срещу хронометъра
Официалната статистика показва, че до момента най-бързият българин на 100-километров шосеен пробег е Чавдар Несторов, който през 1989 г. в Одеса постига време 8.31:00 часа.През март тази година в Южния парк в София се състоя и първият градски ултрамаратон на 100-километрова дистанция. Той беше част от събитието Spring360 и беше спечелен от Александър Димов с време 8.43:25 часа.При жените най-добрият регистриран резултат на 100 километра е на Малина Вацкичева - 9.38:09 часа, постигнат на 9 март 2007 г. в Подгорица.Събитието "100 под 8" се организира от "Маратон Пловдив" и е последното предизвикателство в състезателния календар на Андрей Гридин за 2016 г.В началото на юли той спечели Olympus Mythical Trail в Гърция , като постави рекорд на трасето - 14.36:00 ч. за 100 километра при 6450 метра денивелация. На 25 септември той спечели и Marathon Trail Lago di Como в Италия - 115 км с над 7400 метра денивелация за 15.58:55 ч.На 22 октомври роденият в Казахстан състезател ще стартира на Salomon Cappadocia Ultra Trail, който е част от световната верига Ultra-Trail World Future.


title: Георги Велинов беше назначен за главен скаут в школата на ЦСКА

maintext:
Бившият вратар на ЦСКА Георги Велинов навършва 59 години
Бившият вратар на ЦСКА Георги Велинов получи пост в клуба. Червените го назначиха за главен скаут на детско-юношеската школа.Това се случва в деня, в който Велинов навършва 59 години. От "Българска армия" му честитиха празника и обявиха завръщането му на работа в клуба.Велинов има 257 мача за ЦСКА в А група. С червените той е спечелил шест шампионски титли и четири пъти е триумфирал с Купата на България."Георги Велинов е от славното поколение на ЦСКА, което през 1982 г. достига полуфинал за КЕШ", допълват от ЦСКА.


title: Кириос отказа турнир, за да участва в шоуто на звездите в НБА

maintext:
Кириос ще се включи в мача на знаменитостите
Санкцията ще бъде редуцирана до три седмици с турнири, ако играчът изпълни поетия ангажимент към АТП да започне терапевтична програма със спортен психолог.
Това ще му позволи да се върне на корта на 7 ноември, когато сезонът на практика ще е приключил.
Австралиецът Ник Кириос се отказа от турнира в Ротердам през февруари, за да участва в уикенда на звездите в НБА.21-годишният тенисист ще се включи в мача на знаменитостите, който предхожда най-голямото баскетболно шоу - Мача на звездите.Уикендът на звездите в НБА ще се състои на 17, 18 и 19 февруари в Ню Орлиънс."Кириос предпочита своята страст пред своята професия", коментира директорът на турнира в Ротердам Рихард Крайчек. Той се е съгласил да прекрати договора с Кириос, за да не се стигне до ситуации като тази в Шанхай, когато австралиецът демонстративно загуби мач."Желанието ни беше да го задържим, но виждате какво става, когато е уморен и тенисът има малко значение за него, както беше в Китай. Не искаме нещо подобно, така че решихме да прекратим договора му", каза още бившият холандски тенисист.Заради поведението на Кириос в мача с Миша Зверев Асоциацията на професионалните тенисисти (АТП) спря състезателните му права за осем седмици и го глоби с 25 000 долара.Австралиецът неколкократно умишлено пращаше топката в мрежата или я подаваше леко на съперника, след което тръгваше към стола за почивка преди края на разиграването. Наказанието на Кириос влезе в сила на 17 октомври и ще изтече на 15 януари."Ако всяка седмица е фокусиран върху тениса, той вероятно ще изпуши психически след шест месеца. Той има нужда от отдушник", каза още Крайчек, който ще успее да замени Кириос с шампиона от US Open Стан Вавринка.


description: Дали г-жа Цачева е Борисов в пола? Аз пола не съм си слагал, не знам как изглеждам. Но да си генерал в пола ми се вижда доста по-смешно. Премиерът Бойко Борисов

title: Цитат на деня: Аз пола не съм си слагал, не знам как изглеждам

maintext:
Бойко Борисов
Фотограф: Спас Спасов
отговори на ген Румен Радев, че Цецка Цачева е Борисов в пола и с очила, на откриването на кампанията за президентските избори в "Арена Армеец"
Дали г-жа Цачева е Борисов в пола? Аз пола не съм си слагал, не знам как изглеждам. Но да си генерал в пола ми се вижда доста по-смешно.Така премиерът Бойко БорисовПодробности очаквайте по-късно на www.dnevnik.bg


description: Въпреки, че Цецка Цачева поне три пъти се отрече от възможността да бъде кандидат за президент на ГЕРБ през последните три месеца, днес тя беше официално обявена като номинацията на управляващата партия заедно с адмирал Пламен Манушев за вицепрезидент.

title: Mamma mia, или коя е Цецка Цачева

maintext:
2009 - Цачева, Борисов и Цветанов пред президентството след среща с тогавашния държавен глава Георги Първанов
последните три месеца
задочно
Цачева и Борисов по време на предизборната кампания през 2009г.
Фотограф: Анелия Николова
Самата Цачева в ролята си на председател има одобрението на 15% от хората, а неодобрението към нея е 41 на сто.
Цачева и Борисов в парламента
Фотограф: Велко Ангелов
След изтичането на клипа, тогава в пленарна зала на подвиквания от БСП за "Цъфнал ГЕРБ" Цачева отвърна: "Веселбата е най-доброто лечение за духа и за тялото, колеги".
Кандидат-президентската двойка на ГЕРБ - Цецка Цачева и Пламен Малушев
Фотограф: Надежда Чипева
Росен Плевнелиев може да бъде заменен от Цецка Цачева
Фотограф: Юлия Лазарова
Въпреки, че Цецка Цачева поне три пъти се отрече от възможността да бъде кандидат за президент на ГЕРБ през, днес тя беше официално обявена като номинацията на управляващата партия заедно с адмирал Пламен Манушев за вицепрезидент. При представянето й премиерът Бойко Борисов обяви, че след толкова приказки за баща на нацията, най-после било време да има и майка и това естествено стана основна тема за коментари в социалните мрежи.Съдейки по последните социологически проучвания, които бяха направени "на тъмно", още преди да бъде обявен претендентът на партията на Бойко Борисов, можем да направим "обосновано предположение" (по израза на Цветан Цветанов), че е твърде вероятно Цачева да смени адреса на работното си място от "Площад Народно събрание" на "Дондуков 2".Ако Цачева спечели изборите ще бъде и първата жена президент на България.Цецка Цачева е родева на 24 май 1958 г. в село Драгана, община Угърчин, в тогавашния Ловешки окръг.Средното си образование завършва в днешното СОУ "Анастасия Димитрова"– град Плевен, известно и като първото светско девическо училище в България.Завършва правов Софийския университет "Св. св. Климент Охридски". В официалната й биография не е отразено какво работи, докато учи. След това става юрисконсулт в Окръжния народен съвет в Плевен, където по-късно става началник на правния отдел. Член на БКП до 1989 г. Няколко пъти отрича слуховете, че е била партиен секретар. От 1992 г. работи като адвокат в плевенската адвокатска колегия.7 години и половина е консултант на община Плевен, като приключва работата си за общината след скандал с тогавашния кмет Найден Зеленогорски. През юни 2008 г. той подава сигнал срещу Цачева до Адвокатската колегия в Плевен, че Цачева е действала срещу интересите на Община Плевен, като докато е оказвала правна помощ на местната администрация, тя е давала съвети и на насрещните страни по същите дела.Според официалната й визитка владее немски и руски.Политическата звезда на Цецка Цачева изгрява заедно със създаването на партия ГЕРБ от Бойко Борисов. На местните избори през 2007 г. тя е кандидат за кмет на Плевен от ГЕРБ. Остава трета в надпреварата, но става общински съветник. Постът й в партията по това време е общински ръководител. На парламентарните избори през 2009 г. е водач на пропорционалната листа и мажоритарен кандидат на ГЕРБ в Плевен. Избрана е мажоритарно с убедителна преднина пред бившия министър на вътрешните работи и ключова фигура на БСП - Румен Петков.Тогава Бойко Борисов я предлага за председател на парламента. Представя я така: "...госпожа, победила в Плевен два пъти Румен Петков, три пъти партията на кмета на Плевен Найден Зеленогорски, добър юрист, 52-годишна, семейна, авторитетна"."Разбира се и Красимир Велчев е изключително добър човек с качества, доказани, партията го обича, имаме няколко варианта, но аз специално по-лесно работя с жени, а и българските жени по-добре се представят в Брюксел", аргументира избора си Борисов.Тогава Цачева стана първата жена председател на Народното събрание в цялата история на България, като е избрана с 227 гласа "за" и трима "въздържали се".Тя е втори мандат председател на парламент, доверието в което спада. Според последното проучване на "Алфа рисърч" за оценката за дейността на парламента само 8% от българите дават положителна, а 57% - отрицателна.В интервю за несъщестуващия вече плевенски вестник "BGСевер" непосредствено след избирането и за шеф на парламента Цачева споделя: "...не съм очаквала какво ще ми се случи седмица след избирането ми за депутат. Номинацията ми за председател на НС от ГЕРБ и лично от лидера Борисов за мен беше изненада. Работата не ме притеснява в чисто професионален план, що се отнася до пленарната зала, до администриране на НС."Цачева се притеснява от "известните ограничения в свободата", които и налага охраната от НСО. "И ако имате предвид хирургични намеси, няма да ползвам такива. Такава, каквато родителите ми са ме създали, такава ще си остана," отговаря Цачева на въпрос дали смята да променя нещо във външния си вид.Името на Цачева като евентуален кандидат-президент се спряга от почти две години. Цялата история започна от думите на Бойко Борисов по време на общото събрание на "Жени-ГЕРБ" през януари 2015: "Защо не се напънем и не сложим за президентските избори една жена президент? Имаме достатъчно фигури, които можем да обсъждаме".Цачева отрича възможноста да е кандидат за президент цялото отминало лято, след като през юни тази година се разбра, че името й е едно от петте обсъждани в ГЕРБ за поста на държавен глава и тествано в социологическо проучване."Уважавам чувството за хумор на всички представители на медиите в Плевен", коментира Цачева на 25 юли в Плевен възможността да е кандидат-президент. "Имам амбиции, имам намерения и цели, които гоня като председател на Народното събрание. Не се притеснявайте, ще продължа да ги спазвам. Няма опасност да бъда кандидат за друг пост", казва тя пред БНР на 30 август.До избора на Цачева от Бойко Борисов и ГЕРБ се стигна, след отпадането на останалите обсъждани - кметът на София Йорданка Фандъкова, кметът на Бургас Димитър Николов, зам.председателят на партията Цветан Цветанов и вицепремиерът Томислав Дончев. Разговори са водени и с бившия външен министър и настоящ представител на ООН Николай Младенов. Решението е взето в последните няколко дни, като според запознати Томислав Дончев е бил последният отпаднал, заради премиерския страх от бъдеща негова "еманципация".При официалното представяне в неделя (2 октомври) Борисов аргументира защо всеки от другите трима кандидати е по-важно да остане на настоящия си пост.В ГЕРБ са убедени, че тя може да консолидира и подкрепата на партията. Според наблюдателите срещу нея трудно ще има с какво да се води евентуално компроматна война от другите опоненти.Хората които са били поне веднъж в неформална обстановка описват Цецка Цачева, като "душата на купона". В компания тя е обратното на това, което се вижда през телевизионният екран от парламентарната трибуна.Това се вижда добре и на изтеклият в мрежата видеозапис от празнентво на активисти на ГЕРБ след победата през 2009 г. На него Цецка Цачева се опитва да организира и дирижира няколко маси с "гербери" в хорова импровизация с късия текст "Цъфнал ГЕРБ".Цецка Цачева е омъжена за плевенския архитект Румен Данговски. Имат син, носещ същото име – Румен.През 2009 г. Румен – старши работи в "Булгартабак", но според думите на Цачева "той няма отношение към приватизацията на холдинга", а се занимавал само с узаконяване на сгради. Приватизацията на БТ приключва през 2011 г.През 2015 става ясно, че архитектът работи в Ръководство въздушно движение (РВД), според сайта на bTV и още няколко електронни издания. Заплатите там са доста по-високи от тази на парламентарния шеф.Румен – младши завършва Софийска математическа гимназия и е победител в множество световни състезания по математика. През 2013 г. Румен Данговски печели второ място в категорията "Математически науки", придружено от парична награда от 1500 щатски долара, с проекта си: On the Lower Central Series of Pi-algebras на състезанието Intel ISEF (Intel International Science and Engineering Fair). Това е най-голямото в света състезание за ученици, които представят оригинални изследователски проекти в областта на природо-математическите науки и инженерството. Наградата включва и именуване на астероид на негово име.От едно от ранните интервюта на Цачева през 2009 година се разбира, че тя заема томчетата на Паоло Коелю и Карлос Кастанеда от шкафчето на съпруга си, а тя самата харесва поезия. Любимата стихосбирка на Цачева е "Дива къпина" на Маргарита Петкова и тя дори имала чувстото, че е писано за нея. Ето и едноименното стихотворение:Като дива къпина съм – ни хубост у мен, ни сладост.Стипчива съм, но мога да утоля някому глада и жаждата.Крехки са ми уж корените, а за скалата здраво се вкопчват.Не мога да вирея върху изискана паркетна почва.Стигат ми ласката на дъжда и на слънцето топлината.(а по душата ми – следи от зъбите на вятъра)Като дива къпина съм – предупреждавам.Когато нехайно посягат към мене – умея до кръв да ранявам.Внимавай! Да не се закачиш, както случайно си свърнал –няма отърване!"Когато силно желаеш нещо, цялата Вселена ти съдейства, за да го постигнеш", казва старият цар на главния герой в най-четената книга на Паоло Коелю - "Алхимикът". Около номинацията й последните дни въпросът беше дали Цачева е пожелала силно поста на "Дондуков 2" или "Цецка Цачева – президент на ГЕРБ" ще бъде сбъднато желание на Бойко Борисов, защото в случая се е оказала най-удобният и възможен кандидат.Умишлено или не - с обявяването й за майка на нацията, премиерът измести коментарите за нея от изпълнението "Цъфнал ГЕРБ" към шеги в стил "Положението е Mamma mia".


description: Покрай драмата около СЕТА и най-убедените европейци сигурно ще се запитат: за какво ни е този ЕС, който не може да постигне единодушие дори по въпроси от основните му компетенции? Коментар на Бернд Ригерт за "Дойче Веле".

title: Драмата около СЕТА разкри дълбоката криза в ЕС

maintext:
Ако обърнем поглед назад, ще видим, че валонците сега просто казват на висок глас онова, което много от хората в ЕС си мислят тайничко: последиците от глобалната търговия и световната стопанска дейност предизвикват неприятно чувство.
Покрай драмата около СЕТА и най-убедените европейци сигурно ще се запитат: за какво ни е този ЕС, който не може да постигне единодушие дори по въпроси от основните му компетенции? Коментар на Бернд Ригерт за "Дойче веле" Да сочим с пръст непокорната Валония и да припишем вината за драмата около СЕТА единствено на тесногръдите противници на световната търговия не е достатъчно, за да разберем за какво точно става дума. Виновни за драмата около споразумението с Канада са и Европейската комисия, и федералната държава Белгия, а дори и самата Канада.Защото още преди една година валонците, които се чувстват пренебрегнати от международните концерни, изразиха пред белгийската държава и ЕК, която води преговорите с Канада, своите желания и съмнения относно споразумението. През април в специална резолюция валонският парламент гласува срещу СЕТА. Най-късно тогава белгийският премиер и комисията трябваше да се събудят, за да се изправят навреме срещу съпротивата на валонците. Те обаче не предприеха почти никакви мерки. А датата за срещата на върха ЕС-Канада бе отдавна известна.Едва няколко дни преди 27 октомври, за когато беше предвидено подписването на търговското споразумение, страните, участващи в преговорите, изразиха учудване от твърдоглавието на валонците. Белгийският регион обаче не бе единственият, който бе изразил особени желания: България и Румъния например обвързаха СЕТА с отпадането на визите за Канада за своите граждани; германците пък прокараха в последния момент включването на три декларации, които позволяват на тях, а и на всички останали страни, подписали СЕТА, да напуснат споразумението, ако някой германски съд открие впоследствие нещо нередно.Освен това германските социалдемократите превърнаха СЕТА, ТТИП и глобалния стокообмен в своя предизборна тема и така окуражиха приятелското социалистическо правителство на Валония също да пробва късмета си. А баварският правителствен шеф Хорст Зеехофер от ХСС, изтъкна, че било правилно в преговорите за СЕТА да се включат колкото се може повече парламенти.Внимание трябва да се обърне и на специфичното държавно устройство на Белгия, която предоставя особени права на петте регионални белгийски парламента при сключването на международни споразумения. Така че поведението на Валония не би трябвало да бъде изненада за белгийския премиер, нито пък за Европейската комисия, чието седалище е точно в Брюксел.Държавните реформи от изминалите години и извънредно сложните структури на федерална Белгия бяха известни на всички онези, които се интересуваха от тях. Впрочем: и немскоговорящата част на Белгия, чието население наброява 70 000, все още не е дала благословията си за споразумението. Министър-председателят й Оливер Пааш се крие зад решението на Валония. Нима Немскоговорещата общност, както е официалното име на региона-джудже, все още има да решава стари сметки с централното правителство в Брюксел? Че кой би се учудил от нещо подобно, щом и брюкселският регион наложи вето в последния момент?Канада също допусна грешки: по време на преговорите канадците се осланяха твърде много на ЕК и подцениха личните интереси на отделните държави членки. И то въпреки че и канадските експерти признават, че когато някой преговаря с ЕС, трябва да има предвид, че сключва 28 отделни договора, а не един-единствен с цялата общност. Да, мандатът за водене на преговорите е даден официално на ЕК, само че отделните членки явно не взимат това на сериозно.Драмата около СЕТА показва, че ЕС е на предела на възможностите си . Единодушието, което трябва да бъде постигнато между отделните 28 страни, превръща общността в съюз, който лесно може да бъде изнудван. Точно затова и при бъдещите преговори със САЩ за ТТИП или с Япония ЕС ще има нужда от нова, по-добра стратегия. На позициите на отделните държави членки и дори на тези на отделните региони трябва да се обръща внимание отрано - там, където е необходимо.Да, това е сложно, но пък явно не може да бъде избегнато. Ето че отвън, и отвътре конструкцията на ЕС отново изглежда сбъркана. Дори и убедените европейци сега с право ще се запитат за какво въобще ни е този ЕС, който не може да постигне единодушие дори и по въпроси от основните му компетенции като търговията и вътрешния пазар?Вярно, драмата около СЕТА е доста неприятна, но пък това не е краят на света или краят на всички договори за свободна търговия. Да не забравяме, че и двете страни свързват с това споразумение важни икономически интереси. И все пак: все още сме във фазата на подписване. Истинското предизвикателство тепърва предстои: ратифицирането на СЕТА от Европейския парламент, отделните национални, а и някои регионални парламенти. И тогава и Саарланд или Саксония също ще имат думата. Защото в Германия в ратифицирането участват и отделните федерални провинции.Ако обърнем поглед назад, ще видим, че валонците сега просто казват на висок глас онова, което много от хората в ЕС си мислят тайничко: последиците от глобалната търговия и световната стопанска дейност предизвикват неприятно чувство. На мода са капсулирането иренационализацията. Вотът на британците за Брекзит е израз именно на това мрачно настроение. И в Германия популистите от ляво и дясно надигат гласове срещу свободната търговия и ЕС.Холандският референдум за споразумението между ЕС и Украйна, успехът на националистите на президентските избори в Австрия и унгарското НЕ на бежанците са останалите симптоми на дълбоката криза на доверие в общността.Следващият удар за ЕС би могъл да дойде съвсем скоро: на 4 декември в Италия ще се проведе референдум за важна конституционна реформа, чийто изход ще е от решаващо значение за политическото бъдеще на премиера Матео Ренци. Неговите противници обаче не се притесняват да представят националното допитване като референдум за или против общността.


title: Почина легендата на бразилския футбол Карлос Алберто

maintext: Легендата на бразилския футбол Карлос Алберто почина на 72 години в Рио де Жанейро след сърдечен удар.Той беше капитан на отбора, спечелил световната титла през 1970 г. Във финала на турнира Карлос Алберто вкара и паметен гол след отлична атака на "селесао".Бившият десен защитник има 53 мача за Бразилия. На клубно ниво е шампион на страната с "Флуминенсе" и "Сантош", за който има повече от 400 двубоя.Карлос Алберто попадна в световния отбор на XX век, определен от ФИФА през 1998 г. През 2004 г. той беше включен в списъка със стоте най-велики живи футболисти.Бразилецът прекрати състезателната си кариера, след като игра в "Ню Йорк космос". Впоследствие води 13 клуба, като беше и селекционер на Оман и Азербайджан.


description: Страните - членки на Международния валутен фонд (МВФ), се договориха да съживят вялата световна търговия, да увеличат правителствените разходи и да премахнат пречките пред бизнеса, за да подкрепят слабия растеж.

title: Страните в МВФ се разбраха да увеличат разходите и да премахнат пречките пред бизнеса

maintext:
Директорът на МВФ Кристин Лагард се поздравява с бразилския министър на финансите Енрике Мейрелес.
Страните - членки на Международния валутен фонд (МВФ), се договориха да съживят вялата световна търговия, да увеличат правителствените разходи и да премахнат пречките пред бизнеса, за да подкрепят слабия растеж, предаде "Ройтерс". Ангажиментът, поет по време на годишните срещи на МВФ и Световната банка във Вашингтон, идва на фона на изразените опасения на финансовите лидери, свързани с надигащите се популистки реакции срещу търговията и глобализацията.Продължаващият нисък растеж разкри основни структурни слабости и носи риск за допълнително подкопаване на потенциалния растеж и перспективите за всеобхватност, подчерта в съобщение ръководният комитет на фонда. Решението на британците през юни да напуснат ЕС, антитърговските изявления на кандидата на Републиканската партия за президент на САЩ Доналд Тръмп и световното забавяне на растежа на търговските обеми накара политиците да се опитат по-добре да представят на широката общественост ползите от световната икономическа интеграция.Международният валутен и финансов комитет отбелязва, че несигурността и рисковете за световното възстановяване са нараснали, а освен това то е заплашено от протекционистките политики и спрелите реформи. Американският министър на финансите Джейкъб Лу заяви в декларация снощи, че МВФ трябва да направи повече, за да бъде чут по ключови въпроси, свързани със световната икономика, като равнището на безработица, в противен случай ще стане "непопулярен", информира "Франс прес".Ръководният комитет на МВФ, който се състои от хората, представляващи 189-те страни членки, също така обеща да очертае и приложи мерки, които да подкрепят изоставащите и да гарантират, че всеки има възможност да се възползва от глобализацията и технологичните промени, допълва "Ройтерс".На пресконференция управляващият директор на МВФ Кристин Лагард призова държавите да направят повече в подкрепа на растежа, да харчат повече за инфраструктура и образование и по-малко да разчитат на разхлабената парична политика, която вече достига лимита на влиянието си.